Tu je, pane.
Je už studený, seržant?
Myslím, že áno, pane. Je mŕtvy.
Ja sa na dohady nespolieham.
Je to Ryan O'Donnell.
Lupič kočov.
Pár týždňov sme po ňom išli.
A áno, je studený.
Rozopnite mu kabát, prosím.
Načo? Vrah nám urobil láskavosť.
Proste to urobte, seržant.
Tu máte príčinu smrti, pane.
Veľký nôž.
Prečo by si dal tú námahu so zašívaním, keby šlo len o obyčajné bodnutie potme?
Je v tom viac, Bramwell,
a ja to chcem rozlúsknuť.
Toto je len začiatok.
Som červenokabátnik! Zastrelím ťa!
Odneste telo do márnice.
LIŠIAK JACK DAWKINS
Ponúknem sa. Ďakujem veľmi pekne.
Tá cibuľa má teda grády. Nerozumiem, čo všetci vidia na jablkách.
Veru, nepochopiteľné.
Máš nakladaný jazyk a baraní krk?
Áno.
Čo to má spoločné s mojím oslobodením?
Nič. Len som potreboval nakúpiť.
Ale mám niečo vymyslené a prezradím ti to,
keď mi odnesieš potraviny.
- Zober jednu z tých tašiek, prosím. - Nemôžem, Lišiak. Mám vred na zadku.
Podľa akej učebnice anatómie
nemôžeš s vredom na zadku niesť tašku?
Podľa Faginovej.
Rád vás vidím, pani Samsonová.
- Musím sa ti na to pozrieť. - Nie, netreba, ďakujem.
Dávam si na to soľ.
Prečo?
Vidíš?
Vravel som ti, že mám plán, ako ťa oslobodiť.
To nie je plán, Fagin. To je sudca Micawber.
Buďte taký láskavý a povedzte mladému Jackovi to, čo aj mne.
Jediná cesta, ako zrušiť váš trest,
je dať ho prehodnotiť Tajnej rade v Londýne.
- Oni ma neoslobodia. - Ale oslobodia.
Ak im namastíme vrecká. Potrebujeme niekoho vplyvného,
chamtivého a skorumpovaného.
- Napríklad vojvoda zo Shrewsbury. - Tiež známy ako Bellin strýko Dickie,
o ktorom sa hovorí, že má špinavé kontakty v Tajnej rade.
Koľko treba na podplatenie lorda?
Okolo 15 000 libier.
Pätnásťtisíc libier?
Toľko má vojvoda k dispozícii,
a k tomu ešte 5 000 libier navyše na naše trovy.
Myslím, že už by som nemal vedieť viac.
Úplne súhlasím. Môžete ísť.
Ďakujem, pane.
- Nemôžeme ho okradnúť. Je to vojvoda. - V Port Victory to nič neznamená.
Toto je náš svet, nie jeho.
Ak to vyjde, zapíšeme sa do dejín ako Fagin a syn,
najväčší podvodníci, akí kedy žili.
A oslobodí ma to?
Áno, oslobodí.
Ako? Konkrétne?
Pôda.
- Pôda? - Pôda.
Predáme mu pôdu, ktorá nám nepatrí a ktorú nenájde,
a potom ho podplatíme jeho peniazmi, aby ťa oslobodil,
a zvyšných 5 000 si necháme.
A čo je to za pôdu?
Pozri, tu teraz bývame.
Sme len na okraji.
Ale pozri. Všetko toto v strede leží ladom.
Povieme mu, že to vlastníme, že je to nedotknutý raj,
a potom mu to strelíme.
Chceš predať falošnú kolóniu?
- Áno, presne tak. - Aha.
Bože, Fagin, myslel som, že máš niečo menej hlúpe.
Prestaň fňukať!
Preto sme tím.
- Ja prichádzam s nápadmi a ty... - S plánom.
Áno, ak chceš.
Pamätáš si toho bankára, ktorého sme odrali v Londýne?
Áno. Ten fígeľ s chichotaním.
Áno. To je ono.
Áno. Najprv si nájdeme takého polonóbl hlupáka a predáme mu náš príbeh o pôde.
A potom pôjdeme po väčších a väčších rybách,
- až sa dostaneme k... - Strýkovi Dickiemu!
Áno.
Stačí nám len jeden malý pánko.
- Na zdravie. - Ďakujem.
Tak tu si, Dickie!
Našiel si môj malý úkryt.
Celkom mi pristane, nemyslíš?
Myslíš jeho župan alebo kreslo?
Drahý, počuť ťa až do salónu.
Musíš ísť k lekárovi.
Neblázni, drahá. Len ma trošku šteklí v nose.
Pravda, na poslednom pôsobisku som mal kreslo ako trón,
ale toto má svoj rustikálny šarm.
Vrátiš mi tie vládne výkazy?
Len som chcel mrknúť do tých nudných papierov za teba, Edders.
Veď mám skúsenosti.
Áno, veľmi láskavé.
Tento stĺpec nesedí.
A vidím, že sa zaujímaš o zásoby liadku v kolónii.
Zaujímam sa o všeličo.
Skvelý deň na kroket, čo povieš?
Jednoznačne.
Pridáš sa k nám, Janey?
Keď opravím tieto chyby.
„Intercostales interni. Intercostales...“
Dokelu.
„Triangularis sterni.“
Vyskúšaj ma zo svalov hrudníka, ale nie zaradom.
Ani náhodou.
Tak, môže byť?
Perfektný. Ďakujem.
Nesmierne súcitím s tými menej šťastnými...
Áno, tým si známa.
Ale Diablov lakeť je pelech lotrov.
Ľudia sú nebezpeční, celé to tam páchne...
- Práve preto potrebujú pomoc. - Nemáš im pomáhať.
- Mama zakázala operácie... - Mama zakázala operácie v nemocnici.
Nerobím ani jedno. Len rozdávam masti a obväzy,
- ako každá dáma pri charite. - Pochybujem, že to tak uvidí.
Preto to dvojité dno v košíku. A ďakujem zaň.
- Mám pocit, že ma vôbec nepočúvaš. - Možno preto, že nie.
Fanny, musím robiť niečo užitočné, inak sa zbláznim.
- Jednoduchá prevencia by mohla pomôcť... - Mám ťa rada,
ale to, čo hovoríš, ma vôbec nezaujíma.
Len buď opatrná.
- Vždy som opatrná. - Nikdy nie si opatrná.
Pošťastilo sa?
Nie. Tu si Darius schovával svoje cennosti,
no nevieme to otvoriť.
Aha. A čo tak starý dobrý kopanec?
Je to pekná skriňa.
Kedysi som ju leštil, nechcel som ju roztrieskať.
Áno.
Jasné, všetci vieme, že si citlivý kvietok, Aputi, ale no tak,
prestaň tárať a makaj.
Fagin!
DLHY
Áno.
Malí pánkovia.
„Tarquin, 8 libier. Barnabas, 11 libier.“
Žiadne priezviská. Dočerta.
Flashy, prečo si oblečený ako kôň?
Našiel som to v debne.
Aha.
Darius.
Ty si ale nezbedník.
Ten chlap je posadnutý poníkmi!
Prečo sa to dozvedám až teraz?
Toto je úžasné!
Vďaka vám mám v rukách tajomstvá všetkých dôverčivých pánkov v meste.
Idem vyspovedať Dariusa.
- Bosorka! - Vie lietať!
Bosorka!
Je to bosorka!
- Bosorka! - Dosť!
Choďte preč!
Nič zlé som neurobila, madam!
Samozrejme, že nie.
Ste v poriadku?
Vezmite si moju šatku.
Prosím. Vezmite si ju.
Môžem vás vyšetriť?
Chcem vám pomôcť. Som medička.
Už som bola v nemocnici.
Ten šarlatán povedal, že to nič nie je,
a vyhodil ma ako starý šerbeľ.
To znie ako doktor Sneed.
Máte bolesti?
Strašne ma bolí hrdlo.
Môžem sa pozrieť?
Poďte so mnou.
OZNAM KIAHNE!
Obávam sa, že máte skirhus lymfatických uzlín.
Často sú benígne, ale ak máte bolesti hrdla...
Povedzte mi to na rovinu.
Môže to byť malígne.
Rakovina.
Choďte za doktorom Dawkinsom, iba za ním.
Povedzte, že vás posielam ja, a on vás ošetrí.
Ale bude to musieť vyrezať.
Vyrezať?
A čo ak to nechám tak?
Obávam sa, že zomriete.
Čoskoro.
Nuž, nebojte sa, madam.
Ste vo výbornej kondícii.
Až na toto.
Teraz sa uvoľnite.
- Pokúsim sa odstrániť časť... - Profesor!
- Počkajte ma vonku. - Áno, doktor.
Prestaňte rezať.
Ty arogantný sopliak.
Sme zavalení pacientmi.
Viedol som túto nemocnicu ešte skôr, než si videl prvú mŕtvolu!
A potom ste sa stali opilcom, pamätáte?
Teraz ste síce triezvy, ale troska.
Dawkins je späť.
Už nemusíte operovať. Nikdy.
Takže ma chcete odhodiť do starého železa, hej?
Čo ste nepochopili na nútenom odchode do dôchodku?
To sa ešte uvidí.
Jack. Máš tu pacientku.
Vy ste doktor Dawkins?
Lady Belle ma poslala za vami. Povedala, že mám...
Nádor lymfatických uzlín.
- Musíte ísť na operáciu. - Nie, musí odísť.
Nádor je benígny. Už som jej to povedal.
Nesúhlasím.
Je mi to jedno.
Ak ešte raz podkopeš moju autoritu pred pacientmi,
dám ťa zbičovať.
Nemali by ste tu osamote praktizovať medicínu, milady.
Nič nepraktizujem, iba konám dobro, ako káže Biblia.
Alebo ste ju nečítali?
Čítal. V helenistickom koiné a hebrejčine.
A v aramejčine, kde to malo význam.
Knihu naozaj spoznáte až vtedy, keď ju čítate v pôvodnom jazyku.
- Platón? - Sokrates.
A Platón.
Načo potrebuje policajt mŕtve jazyky?
Nebýval som vždy policajtom.
Najprv Cambridge, potom advokát. No chcel som pre svet urobiť viac.
Tým, že skúmate mŕtvoly a čítate starovekých autorov?
Upokojujú ma po hrôzach mojej práce.
Napriek tomu, že sa všetko mení, oni pretrvávajú.
Dávajú pocit nesmrteľnosti.
Neveríte v Boha?
Už nie.
Prosím.
Dovoľte.
Ďakujem.
Smiem vás odprevadiť domov, milady?
Nie. Ďakujem.
Domov trafím sama.
Zamyslime sa nad veľkou pravdou vykúpenia.
Len málokto z nás zhrešil viac než náš nový kaplán, Darius Cracksworth,
ktorý našiel útočisko v cirkvi, keď ho jeho život v prepychu
priviedol k pádu.
Muž stratený v bahne nerestí,
žiadostivosti, zlodejstva, úžery...
Zabudol som na niečo?
- Nie, myslím, že to pokrýva všetko. - Dobre teda.
...ktorý znovu našiel cestu k Bohu.
A ako dôkaz jeho vykúpenia
ho žiadam, aby vyslúžil eucharistiu.
- Telo Kristovo. - Ďakujem.
Telo...
Kriste.
A k tomu chlebu požehnáš aj túto svätú knihu?
Tá kniha je môj majetok!
Bývalý.
Teraz je moja, ako všetko ostatné, čo bolo tvoje.
Vidím tu len zoznam dlhov a krstných mien.
„Tarquin, Barnabas, Wilfred.“
Stavím sa, že títo páni radi hrajú
a ty si na tom pekne ryžoval.
- Zmizni! - Na svätuškára si riadne ohnivý.
Mimochodom, Darius, bolí ťa hrdlo?
Či to len tak erdžíš?
Stačí mi jedno celé meno nejakého dôverčivého pánka a skončili sme.
Zatiaľ.
Henry Manners.
A to nebo na zemi ste videli na vlastné oči?
Áno, je vryté do mojej duše.
Zelené údolia, vznešené lesy.
Pôda bohatá na zlato... asi.
Predpokladám, že máte dôkazy. Listiny, mapy.
Dôkazy? Samozrejme. Ale spísať takú víziu na papier by bolo rúhanie.
Toto je vaša jediná šanca kúpiť si kúsok raja, než ho uchmatne niekto iný.
MANNERS DOBRÝ TOVAR, NÍZKE CENY
Zaujalo ma to, ale bez dôkazov
nemôžem riskovať kapitál len na základe slov muža s takým osobitým výzorom.
Beriem to ako kompliment.
Ja by som nebral.
Škaredý bastard!
Prepáčte, to je tá moja dna.
Moja učiteľka keramiky, pani Bloomová, vraví, že som dosť nadaná.
Má výborný cit na talent.
Ale mňa to ťahá k tomuto.
To je len prázdna váza.
Rád by som ju naplnil.
Krásny nápad.
Ideme?
Edders, tvoj život prekypuje pokojom a rodinným šťastím.
Takmer ti závidím.
Áno.
Hej, pekný zásah.
A ja musím manévrovať životom plným diplomatických dobrodružstiev,
- riešiac štátne záležitosti... - Naozaj?
A ktorú veľvyslancovu manželku si tentoraz zahanbil?
Taká lahodne krutá poznámka.
Kurnik!
Pre teba, ocko. Aby si sa rýchlo uzdravil.
No to je nesmierne...
- Na zdravie. - Prepáč, drahá. To je od teba milé.
A víťazstvo je moje.
- Prepáč, Edfordshire. - To je v poriadku.
To je len moja prirodzená súťaživosť. Keď niečo chcem,
musím to získať...
nech to stojí, čo to stojí.
Prenikavá vôňa.
Drahý, si v poriadku?
- Čo? - Milostivý Bože!
- Dostaňte ho do nemocnice! - Asi musím ísť do nemocnice!
- Phineas! Nestoj tam a pomôž! - Chyť sa ma, drahý.
Môžem vám nejako pomôcť, inšpektor?
Prepáčte.
Dovolil som si prezrieť jedno z vašich tiel.
To je v poriadku.
Vlastne som vám chcel poďakovať, že ste zachránili Dawkinsa.
- Váš priateľ? - Ťažko.
Nuž, je to zložité.
Ale každopádne ho tu potrebujeme, pane.
- Ak by som mohol niečo spraviť... - Mohli by ste.
Prezreli by ste toto telo?
Potrebujem vedieť, či bola rana stará a hojila sa,
alebo či ho zabila.
Nie, zabila ho.
Môžete to vysvetliť?
Nemá posmrtné škvrny.
Keď človek zomrie, krv klesne do spodných častí tela
a zafarbí ich dofialova. Tu to chýba, čo znamená, že vykrvácal.
A keďže ten rez je jediné vážnejšie poranenie...
- Dá sa teda povedať, že vykrvácal? - Áno.
Bolesti a šok k tomu mohli prispieť, no smrť spôsobilo krvácanie.
Ale načo ranu zašívať, keď ho chceli zabiť?
To je otázka pre zákon, nie pre medicínu.
Nemohla to byť nepodarená operácia?
Chirurg?
Nie jeden z mojich.
Tie stehy sú otrasné.
Ale chirurga to úplne nevylučuje, však?
Nie. Asi nie.
Je nejaký dôvod, prečo by lekár mohol šiť zle?
Možno únava?
Lekári sú unavení stále, inšpektor.
Skôr ho niečo vyrušilo, alebo sa ponáhľal.
Čo by sa mohlo stať, keby operoval na ulici.
Ďakujem.
Nezabudli ste na niečo, doktor?
Áno. Ďakujem.
Už som ju nezdržala.
Počkajte!
Počkajte. Prosím, počkajte.
Madam, musíme vás operovať, inak zomriete.
Váš šéf povedal, že je to v poriadku.
Mýli sa. A lady Belle si to myslí tiež.
Najväčší lekársky talent, s akým som kedy pracoval.
Do tej nemocnice sa už nevrátim.
Kto povedal, že ju potrebujeme?
Prosím. Dovoľte mi zachrániť vás.
- Potrebujeme viac fenolu. - Áno, pane.
Kde je ten prekliaty éter?
Máš chvíľu, kým Sneed reže, ale tu to nejde.
Choď niekam, kde je pokoj a čisto.
- Spravím to u Fagina. - Nie, povedala som čisto.
- Doktor Dawkins? - Čo chcete? Ponáhľam sa.
- Kde ste boli včera v noci? - Tu. Operoval som.
- Môže to niekto dosvedčiť? - Možno. Bolo už neskoro.
Mohol by som si pozrieť vašu správu o pacientovi?
Správy nepíšem.
Naozaj? Takže všetko robíte mimo záznamov?
Moja práca hovorí sama za seba.
Videl som vás ošetrovať pacienta mimo nemocnice.
Operujete niekedy aj na ulici?
Len keď treba pacienta stabilizovať.
- Pustíte ma, prosím? - Až keď skončím s otázkami.
Používate pri šití modrú niť?
Netuším.
Je mi jedno, aká je, hlavne nech drží krv dnu. Dovoľte.
Ďakujem.
Čo si si to spravil, ty blázon?
Aký bizón?
Má pricviknutý nerv a zrejme prasknuté rebro.
Nepočuje, takže je dosť možné, že má prasknutý bubienok.
Panebože.
Nemusí ísť do nemocnice. Je to jednoduchý zákrok.
Ktorý urobí kvalifikovaný lekár.
- Môžu za to tie kvety? - Čo?
Nie, strýko Dickie.
Áno, mám aj tiky.
Vždy keď príde, otec znervóznie.
Prejaví sa to čkaním, kašľom, tikom.
- Hlúposť. - Tentoraz je to kýchanie.
Nie, nie pískanie, ide o moje ucho.
A chrbát. A moje...
- Rebro! - Áno, rebro!
Rýchlejšie, prosím!
Sľúbte, že to nebude bolieť.
Dám vám éter. Ten vás zbaví bolesti, sľubujem.
Tak poď, otec!
- Poď, drahý. - Áno.
Už sme skoro tam.
To je ono. Len poď!
„Niekde, kde je pokoj a čisto.“
- Vonku je všetko v poriadku? - Mám tam guvernéra,
ale nie je to vážne.
Dokonči to. Ja ho ošetrím.
Nie.
Ak odídeš, tento muž zomrie.
Dokonči operáciu. Pošlem profesora ku guvernérovi.
Nie, zavolaj Dawkinsa!
- On... Nie je tu. - Kde je?
Netuším, Rainsford. Ja nie som jeho dozorca, ty si.
- Ona je lekárka. - No tak.
Je to drobný zákrok na napravenie chrbtice. Rebrá treba spevniť
a ucho sa zahojí, ak sa s ním nebude zbytočne manipulovať.
- Nie si lekárka. - Keď tu Dawkins nie je,
najlepšie sa o otca postarám ja.
Dosť!
Nikdy som ťa sem nemala pustiť. Choď čakať do koča.
- Mama, to je absurdné. - Rob, čo ti hovorím!
Inak končím s podporou tvojho štúdia medicíny.
Prepáč, otec.
Práve včas na záchranu jeho excelencie.
Moja myseľ je ostrá ako rapír, odkedy nepijem alkohol.
Áno, dám si sherry.
Zo všetkých hlúpych rozhodnutí, aké sa dajú urobiť...
Ahoj. Myslel som, že sa so mnou nemáš stretávať.
Nie. Nemám.
Kedysi by bol
takýto zákrok poriadnou výzvou.
Ale teraz máme prístroj,
ktorý to celé robí zvládnuteľným.
Naozaj je on najlepšia možnosť?
Keď tu nie sú Sneed a Dawkins, áno.
Dawkins je ten, ktorého si zatkla za záchranu Belle?
Prestaň.
Dobre, toto...
- Nehýbte sa. - Kriste.
- Bože! - Môžem niečo navrhnúť?
- Čo? Mám si sadnúť? - Sadnite si. Áno, prosím.
Bude vám lepšie.
To je vrchol!
Ponúkam mu kúsok prvotriednej pôdy...
- Ktorá neexistuje. - Detail.
...oblečený v nóbl handrách z Dariusovej skrine.
- Červený cylinder bol dobrý ťah. - Vďaka, tiež si myslím.
Ale tí snobi sa na mňa dívali zhora.
- Musíš ich niečím ohúriť. - Ja že to stačí.
V tomto by som mohol byť minister financií.
- Zločinci môžu spravovať kasu? - Jasné.
Potrebuješ niečo, čím im ukážeš, že si naozaj boháč.
A čo toto?
Fagin, nemôžeš ukradnúť guvernérov koč.
Nie.
Nie, len si ho požičiame.
Prefrčíme s ním popred obchod, ja vystúpim,
zamávam na pána Mannersa a pár ďalších pánkov
a potom ho vrátime. Jednoduché.
„Jednoduché.“ To je samovražda!
Nemáš tu čo robiť.
Sneed mi to tam nedovolí. Máme len chvíľku.
Myslím, že máš pravdu, je to zhubné. Zomrie, ak to nevyberieme.
Takže operujem tu a teraz, s tebou alebo bez teba.
Ale s tvojou pomocou má omnoho väčšiu šancu. Takže...
Si neznesiteľný.
Chceš urobiť prvý rez?
Drž ho pevne.
Hetty, pri pricviknutom nerve to vždy trochu bolí.
- Možno éter, profesor? - Éter?
Netreba! Nie.
Guvernér je silný ako vôl!
Áno. Nuž, ktovie?
Ale aj tak...
Používať éter v takejto situácii je len výstrelok tejto bláznivej doby!
Áno, iste. Ale čo ak...
Nebojte sa, guvernér! Ste v tých najlepších rukách!
Dobre teda.
Raz, dva, tri!
Len čo urobíme rez, nádor by mal ísť von celkom ľahko.
JAGGARD A BLOUNT. TLAČIAREŇ, KNÍHKUPECTVO A PAPIERNICTVO
- Vráť sa, ty lotor! - Má potenciál.
Poď sem!
Zaseklo sa to.
- Nádor prerástol zdvíhač hlavy. - Kriste.
- Budeme to musieť vyrezať. - Nič tam nevidíme.
Ako sa naslepo vyhneme hrdlovej žile a krčnej tepne?
Sakramentsky opatrne.
Myslím, že to zvládneme, ak zostane úplne...
Hej!
Uhni z cesty, ty špinavá opica!
Fagin? Čo tu, dočerta, robíš?
Idem ťa oslobodiť!
Neboj, mám to celé premyslené, Lišiak.
Nájdi si iný spôsob! S Belle tu máme rozrobenú operáciu.
Prepáč, Lišiak. Šanca volá!
Uhni, ty tupá pijavica! No tak!
Ruky hore. Výborne.
Teraz ju ohneme, pane. Pripravený?
Prečo si ku mne taká protivná?
Keby som bola protivná, Richard, vyzeralo by to inak.
Kedysi s tebou bola zábava.
Užili sme si veľa zábavy.
Kým sa to neskončilo.
To je ono.
- Si iná. - A ty si, žiaľ, stále rovnaký.
Drahý, si v poriadku?
Zase počujem.
Úspech!
Ako chceš, ty špinavá sardinka!
Je to strašne nezodpovedné! Prečo Fagin ukradol koč?
Neukradol.
Povedal som mu, nech nás povozí. Je to takto bezpečnejšie.
Musíš to hneď zastaviť!
Potom nás chytia a ona vykrváca.
Nemôžeme nádor odstrániť, keď s ňou takto hádže!
Uhni!
- Môj skalpel! - Mám jeden.
Zvládnem to. Rezať som sa učil na mori počas búrky. Toto je hračka.
- Ty si to normálne užívaš. - Nie, neužívam.
Matka Božia, to bolí! Praskol mi ten vred!
- Kto udržiava túto cestu? - Dosť.
Ak to nezastavíš ty, tak ja.
Nie, počkaj.
Prikazujem vám zastaviť tento koč!
Tak kto to zašije, ty alebo ja?
Pán Fagin?
Pán Manners.
Nemôžem sa zdržať. Ideme sa najesť s guvernérom.
- Posuňte sa, slečinka. - Úplne nezodpovedné.
Musíme koč vyčistiť a vrátiť.
- Okamžite! - Pekná predstava,
ale ja mám dôležitejšie veci na práci.
- Všetko v poriadku, pán Fagin? - Áno, ďakujem.
K čaju budú sendviče s jarabicou, guvernér? Výborne.
No dobre. Ja ten váš sprostý koč vyčistím.
Výborne.
- Bolo to vzrušujúce, však? - Som trochu stuhnutý, no je to lepšie.
Ďakujem, profesor. Dlhujem vám sherry.
Náš profesor je nedocenený génius.
- Aj tak sa to dá povedať. - Áno.
Neboj sa, otec. Dám ťa do poriadku.
Áno, ďakujem.
- Už len jeden schod. - Len pomaly, drahý.
Sedím.
Výborne, drahý.
Pre vás.
Lady Fanny! Som dojatý.
Sú úplne prenádherné.
Bolo by čudné, keby som povedala, že vaše vlasy sú také krásne,
že by som ich chcela fajčiť vo fajke?
Je to to najromantickejšie, čo som kedy počul.
Bolo by čudné, keby som povedal,
že by som si chcel prehodiť vaše vlasy cez tvár
a dívať sa cez ne na nebo?
Phineas, ľúbim vás.
Povedala som to priskoro? Zoznámili sme sa len v utorok, ale...
Ja vás ľúbim už celé roky.
Ako to?
Stretol som vás vo svojich snoch.
Netušil som, že máte tak blízko ku guvernérovej rodine.
Áno. Moja rodina, ich rodina. Všetci sme jedna veľká rodina.
- Máte veľa investorov? - Áno, dosť.
Viac, než by ste napočítali na prstoch.
Výborne.
Potom som pripravený trochu zainvestovať.
Skvelé.
A papiere?
Áno, to sa vybaví raz-dva.
Máte šťastie, že ste to stihli. Pôdy už veľa nezostalo.
Ježišu, vzal som na seba svoj kríž
Všetko som zanechal a nasledujem teba
Chudobný, opovrhnutý, opustený
Odteraz budeš pre mňa všetkým ty
Potrebujem mená ostatných pánkov.
Raz ti podrežem hrdlo.
Nebude to tak skoro, ale zomrieš mojou rukou.
Áno, to počúvam často.
Nič to nemení na tom, že od teba chcem tie mená.
Dozajtra chcem zoznam, Darius.
Chlapci, pripime si na to, že ich poriadne ošklbeme!
Ošklbať!
Čo je to?
Ako to vyzerá?
To je záloha na tvoju slobodu.
Fagin, ja...
Ďakujem.
Ešte toho bude treba viac, kým sa zbavíme pút, ale...
A viem, že ti to často nedávam najavo tak, ako by si chcel,
ale vždy si v mojom starom, zvráskavenom srdci.
A, vieš, mrzí ma...
čo sa stalo medzi tebou a slečinkou.
Ale myslím, že ti prinesie len problémy, Lišiak.
Myslel som si, že sa nemáme stretávať.
Nemáme. Nemôžeme.
Ale musím ti to povedať, lebo je to podstatou všetkého medzi nami.
Myslel som si, že medzi nami je len láska, no nie?
Dnes v koči,
keď ho Fagin ukradol, ty...
si si to užíval.
Necítila si ani štipku vzrušenia?
Ani trochu.
Najprv som si myslela, že to robíš kvôli prežitiu.
Ale, Jack, ty tie riziká vyhľadávaš, lebo ti prinášajú vzrušenie.
Je to závislosť, Jack.
A bojím sa, že presne to som pre teba aj ja.
Nie, Belle, ty...
Ty si pre mňa všetko.
Si jediný človek, pri ktorom sa cítim v bezpečí.
Tak prečo nedokážeš rešpektovať, že chcem byť opatrnejšia?
Prečo nechápeš, že ma to desí? Ako môžeme žiť spolu,
keď sa musíš za každú cenu hnať za nebezpečenstvom?
Len vtedy sa cítim nažive.
Keď sa svet rúca a...
Práve v tom chaose vidím najjasnejšie.
Ty hovoríš, že nás naše rozdiely rozdelia, ale nie.
Ony nás spájajú. Tvoja rozvaha a moja odvaha riskovať.
Tvoje vedomosti a moje rýchle ruky.
Každý zvlášť sme dobrí, ale spolu sme výnimoční.
A nielen pre pacientov.
Priznaj, že aj teba to trochu láka.
Ty ma vôbec nepočúvaš.
Mňa láka len jedno, udržať ťa nažive, aby sme mali budúcnosť.
Dnes sme mali šťastie.
Ale nesmie sa to zopakovať.
Vravel som ti to.
Ona vždy odíde.
Ale ja tu budem pre teba až do konca.
Poď, chlapče.
Našli ste niečo, pane?
Zaujímavé, že v koči strýka doktora Dawkinsa
je krv a skalpel.
Preklad titulkov: Tímea Varghová